מירה עווד

מירה אנואר עווד (בערבית: ميرا أنور عوض, תעתיק מדויק: מירא אַנְוָר עַוַצ'; נולדה ב-11 ביוני 1975) היא זמרת, שחקנית, מנחת טלוויזיה, מלחינה, פזמונאית ואקטיביסטית פוליטית ערבייה-ישראלית. עווד גדלה והתחנכה בכפר ראמה, ישראל, והיא מגדירה עצמה גם כ"פלסטינית". אביה ערבי-נוצרי והוא רופא משפחה. אמה בולגרייה-נוצריה ומומחית לשפות סלאביות. הוריה נפגשו כאשר האב למד רפואה בבולגריה. עווד בוגרת רימון בית ספר למוסיקה. בדצמבר 2013 נישאה עווד לקוסטה מוגילביץ', ישראלי ממוצא אוקראיני וחצי-יהודי. את דרכה המוזיקלית החלה עווד בגיל 16 כסולנית להקת "סמאנה", להקה ששרה רוק מערבי בערבית. בתחילת שנות ה-2000, הנחתה ב"זאפ לראשון" בערוץ הראשון. ב-2002 השתתפה בפסטיגל, בשיר "צא אל המסע" שהגיע למקום השישי. בשנת 2005 נטלה חלק באלבום "ממעמקים" של הפרויקט של עידן רייכל, שם שרה בערבית את השיר "عزﻳﻨﻲ" ("עזיני") שאת מילותיו כתבה בעצמה. בשנה זו השתתפה עווד בתחרות הקדם אירוויזיון עם השיר "זמן" אשר הגיע למקום האחרון. בשנת 2009 נבחרה, ביחד עם אחינועם ניני, עימה היא משתפת פעולה בהופעות והקלטות לאורך שנים, לייצג את ישראל באירוויזיון 2009 שהתקיים במאי 2009 במוסקבה. השתיים שרו במשותף את השיר "עינייך", המוכר באנגלית כ-"There Must Be Another Way" ("חייבת להיות דרך אחרת") הנושא מסר של שלום וקיום משותף, שהגיע למקום ה-16 (מבין 25 מדינות). עווד היא הערביה הראשונה שייצגה את ישראל בתחרות זו. באוגוסט 2009 זכתה לאות הוקרה, ביחד עם אחינועם ניני, מראש עיריית לורד בצרפת. ביוני 2009 הוציאה עווד את אלבומה הראשון, "בהלוואן" ("לוליינית"). את רוב שירי האלבום כתבה עווד בעצמה, חלקם בערבית וחלקם באנגלית. התקליט הופק על ידי הגיטריסט עמוס עבר-הדני. במקביל יצא גם אלבום דואטים משותף לעווד ולאחינועם ניני בשם "There Must Be Another Way", שכלל את שירי הקדם אירוויזיון, ביצוע לשירם של הביטלס "We Can Work It Out", ומספר שירים חדשים נוספים. בשנת 2009 היא נבחרה ל"זמרת השנה בערבית" של קול ישראל לצד אליאס ג'וליאנוס שנבחר לזמר השנה, אלבומה זכה בתואר "אלבום השנה". עווד הלחינה את המוזיקה להצגת היחיד בערבית "לא ספינת נוח" בבימויו של השחקן נורמן עיסא. על כך זכתה בפרס על המוזיקה הטובה ביותר בפסטיבל הצגות יחיד בערבית "מסרחיד". ב-2010 חתמה על חוזה הקלטות עם תאגיד סוני להפקת שלושה אלבומים בין-לאומיים, הראשון שבהם בשנת 2011. באפריל 2011 יצא אלבומה השני, "All My Faces", שהופק בתאגיד סוני בשיתוף פעולה עם המפיק והיוצר קארלוס ג'ין. בשנה הזאת עווד שרה בטקס "מדליית החופש" בפילדלפיה ארצות הברית, בו ביל קלינטון העניק את מדליית החופש של שנת 2011 לטוני בלייר. ב-2011 עווד גם שימשה זמרת-אורחת במופע של זמר האופרה האיטלקי אנדריאה בוצ'לי שנערך במצדה. בשנת 2013 שיתפה פעולה פעם נוספת עם עידן רייכל, כאשר שרה באלבום "רבע לשש" של הפרויקט של עידן רייכל את השיר "انا انا وانت انت" ("אנא אנא ואנתה אנתה", כלומר "אני אני ואתה אתה"). עווד כתבה את מילות השיר על פי לחן של רייכל. ביוני 2013 שיתפה פעולה עם להקת המטאל הישראלית Orphaned Land כאשר שרה באלבומם "All Is One" את השיר "Through Fire And Water". לאחר לימודיה ב"רימון", בשנת 1998, החלה לשחק בתיאטרון. בשנת 2002 התפרסמה כשנבחרה לגלם את דמותה של לייזה דוליטל במחזמר, "גבירתי הנאווה", בתיאטרון הקאמרי לצדו של עודד קוטלר כפרופסור היגינס. ב-2006 השתתפה במחזה המוזיקלי "מקום אחר ועיר זרה" ושנה אחר כך, בהצגה "זה הים הגדול" של התיאטרון הקאמרי. בשנת 2008 נבחרה וצורפה ל"קרן למצוינות בתרבות" בקטגוריה שחקנית תיאטרון. בשנת 2003 הנחתה את התוכנית "שביל הסיפורים" בטלוויזיה החינוכית. בשנים 2007–2013 שיחקה בסדרת הקומית "עבודה ערבית" בערוץ 2 אצל קשת, בה גילמה את דמותה של אמאל, עורכת דין פמיניסטית ערבייה העובדת באגודה לזכויות האזרח. בשנת 2010 השתתפה בעונתה החמישית של תוכנית המציאות, "רוקדים עם כוכבים", ששודרה בערוץ 2. בשנים 2012–2013 הנחתה עווד תוכנית טלוויזיה בשם "אחלה יום" בטלוויזיה החינוכית, לצד מעצב האופנה יובל כספין. בשנת 2014 יצא לאקרנים הסרט "מפריח היונים" (בבימויו של נסים דיין, על פי ספרו של אלי עמיר), בו היא משחקת. באפריל שנת 2014, השתתפה באירוע TEDxHIT-Interaction ובו דנה על הליכה על חבל דק בין ניגודים (אקרובט – בהלוואן). בתחילת 2019 שודרה בכאן 11 סדרת הטלוויזיה "מונא" שיצרה עווד. על יצירת זו זכתה עווד בפרס שולמית אלוני לשנת 2021. בבחירות המוניציפליות ב-2008 הייתה עווד מועמדת למועצת עיריית תל אביב-יפו מטעם מפלגת "עיר לכולנו". היא חברה בפורום "הסיעה המורחבת" המנחה את חברי המועצה של המפלגה. ב-2009 היא תמכה בבחירות לכנסת ישראל במפלגת חד"ש. חברה במועצה הציבורית של הקרן החדשה לישראל. אתר האינטרנט הרשמי של מירה עווד (באנגלית) מירה עווד, ברשת החברתית פייסבוק מירה עווד, ברשת החברתית אקס (טוויטר) מירה עווד, במיזם "אישים" לתיעוד היצירה הישראלית מירה עווד, במסד הנתונים הקולנועיים IMDb (באנגלית) מירה עווד, באתר "אידיבי", מאגר הידע העברי לקולנוע ישראלי ועולמי מירה עווד, באתר ספר הקולנוע הישראלי מירה עווד, באתר AllMovie (באנגלית) מירה עווד, במסד הנתונים הקולנועיים KinoPoisk (ברוסית) מירה עווד, באתר ספוטיפיי מירה עווד, באתר MusicBrainz (באנגלית) מירה עווד, באתר Yandex.Music (ברוסית) מירה עווד, באתר Discogs (באנגלית) מירה עווד, דף שער בספרייה הלאומית מירה עווד מרצה ב־TEDx נחום מוכיח, מירה הנאווה, באתר ynet, 16 בינואר 2002 "רק שלא ינגנו את ההמנון", באתר ynet, 24 בפברואר 2005 יהודה נוריאל, כובשת, באתר nrg‏, 23 בנובמבר 2007 אסנת רום, ‏"אני גם גבר, גם אישה", באתר ‏מאקו‏, 14 בינואר 2009 אורלי וילנאי, עובדה, ‏שיר אחרי מלחמה, באתר ‏מאקו‏, 19 בינואר 2009 אור ברנע, יושבת על ענן, באתר ynet, 30 באפריל 2009 נויה כוכבי, עכבר העיר אונליין, מירה עווד: מוכרחה להיות דרך אחרת, באתר הארץ, 2 ביוני 2009 תימורה לסינגר, לוליינית בלי חבל, באתר ynet, 1 ביולי 2009 מיכאל הנדלזלץ, עכבר העיר אונליין, חיית במה: בהופעה משותפת עם אחינועם ניני, מירה עווד מסתמנת כהבטחה, באתר הארץ, 2 בספטמבר 2009 הילו גלזר, מוות לבדידות: ריאיון עם מירה עווד, באתר nrg‏, 10 בפברואר 2012 Harriet Sherwood‏, Mira Awad: Israel's Palestinian singing star caught between worlds, באתר הגארדיאן, 9 באוקטובר 2010 (באנגלית) שוקי שדה, כשמירה עווד פגשה נהג מונית יהודי: "הערבים עושקים את המדינה אבל עושים לך מחיר על התיקון של האוטו", באתר TheMarker‏, 22 בדצמבר 2013 נחום מוכיח, מירה עווד: אם גם אני אוותר - מי יעשה?, באתר nrg‏, 20 באפריל 2014 נגה גילעם, עכבר העיר אונליין, מירה עווד עדיין מפחדת, אבל לא מתכוונת לשתוק, באתר הארץ, 30 בינואר 2015 אהרון ברנע מראיין את מירה עווד בתוכנית "מחוץ לזמן" של ערוץ הכנסת, באתר יוטיוב, 15 במרץ 2015 מירה עווד יוצאת למסע אישי ומנסה לדעת האם יש לה סיבה לנסות ולגשר בין הצדדים, באתר nana10‏, 11 באפריל 2015 יעקב בר-און, ‏"נראה את מירי רגב גורמת לי לא לשיר": מירה עווד שוברת שתיקה, באתר מעריב אונליין, 12 ביוני 2017 גבי בר־חיים, לא פה ולא שם, באתר "ידיעות אחרונות", 8 בינואר 2019 איתי סגל, צלילי העווד, באתר "ידיעות אחרונות", 29 באוקטובר 2021 איתמר אייכנר, "אשיר בכל מחיר", באתר "ידיעות אחרונות", 11 ביוני 2017 https://www.facebook.com/miraawad/photos/a.171764766183182.52062.170618816297777/894353493924302/ המלכה והחייל- אגדה למבוגרים, באתר www.habama.co.il מירה עווד: "כשאני אומרת שאני פלסטינית, אנשים קמים והולכים", באתר ynet, 10 בינואר 2019 "Arab and Jew to sing for peace in Israel at Eurovision". AFP. 10 במאי 2009. נבדק ב-11 במרץ 2013. {{cite news}}: (עזרה) טל פרי, ‏אות הוקרה לאחינועם ניני ומירה עווד מראש עיריית לורד בצרפת, באתר גלובס, 25 באוגוסט 2009 כתב כאן ישראל, מירה עווד, זמרת השנה של מאזיני קול ישראל, בשפה הערבית, באתר כאן ישראל | kanisrael | כאן נעים | kan-naim, ‏2010-01-03 עינב שיף‏, מירה עווד חתמה בחברת סוני: "הישג שיא בקריירה", באתר וואלה, 13 ביוני 2010 "מפריח היונים", במאגר הידע העברי לקולנוע ישראלי ועולמי "אידיבי" TEDxHIT 2 April 2014 Bahlawan:Acrobat, Mira Awad אתר פרס שולמית אלוני אתר "עיר לכולנו" Sharon Roffe-Ofir (9 בפברואר 2009). "250 Arab artists voice support for Hadash". Ynetnews. נבדק ב-18 בספטמבר 2012. {{cite news}}: (עזרה)